Централна Избирателна Комисия

РЕШЕНИЕ
№ 2370-МИ
София, 12 септември 2023 г.

ОТНОСНО: регистрация на партия „БЪЛГАРСКА СОЦИАЛДЕМОКРАТИЧЕСКА ПАРТИЯ“ за участие в изборите за общински съветници и за кметове на 29 октомври 2023 г.

Постъпило е заявление за регистрация от партия „БЪЛГАРСКА СОЦИАЛДЕМОКРАТИЧЕСКА ПАРТИЯ“, подписано от Йордан Ангелов Нихризов в качеството му на председател и представляващ партията, заведено под № 37 на 9 септември 2023 г. в регистъра на партиите за участие в изборите за общински съветници и за кметове на 29 октомври 2023 г. Към заявлението са приложени:

1. Удостоверение за актуално правно състояние на партията, издадено на 07.08.2023 г. от СГС, VI-13 състав, по ф.д. № 572/1990 г.

2. Удостоверение изх. № 48-00-489/08.08.2023 г. на Сметната палата за внесени от партията финансови отчети за 2020, 2021 и 2022 г.

3. Образец от подписа на представляващия партията.

4. Образец от печата на партията.

5. Банково удостоверение изх. № 217 от 17.08.2023 г., издадено от „Юробанк България“ АД, за актуална банкова сметка, по която ще се обслужва предизборната кампания.

6. Имената на лицата, които ще отговарят за приходите, разходите и счетоводната отчетност на партията, свързани с предизборната кампания.

7. Списък, съдържащ имена, ЕГН и саморъчен подпис на заявени 3600, подкрепящи регистрацията на партията, на хартиен носител, и в структуриран електронен вид на технически носител.

Заявено е искане за наименованието на партията в бюлетината по следния начин: БЪЛГАРСКА СОЦИАЛДЕМОКРАТИЧЕСКА ПАРТИЯ.

От протокол с вх. МИ-04-03-47 от 12.09.2023 г. на ЦИК от ГД „ГРАО“ в МРРБ за извършена проверка на списък на избиратели, подкрепящи регистрацията на партия „БЪЛГАРСКА СОЦИАЛДЕМОКРАТИЧЕСКА ПАРТИЯ“ в ЦИК за участие в изборите за общински съветници и за кметове на 29 октомври 2023 г., се установява спазването на разпоредбата на чл. 133, ал. 3, т. 5 от Изборния кодекс за наличие на не по-малко от 2500 избиратели, подкрепящи регистрацията на партия „БЪЛГАРСКА СОЦИАЛДЕМОКРАТИЧЕСКА ПАРТИЯ“.

Спазени са изискванията по чл. 133 от Изборния кодекс и Решение № 1960-МИ от 03.08.2023 г. за регистрация на партия „БЪЛГАРСКА СОЦИАЛДЕМОКРАТИЧЕСКА ПАРТИЯ“ за участие в изборите за общински съветници и за кметове на 29 октомври 2023 г.

Предвид изложеното и на основание чл. 57, ал. 1, т. 10, буква „а“ във връзка с чл. 133, чл. 134, ал. 1 и чл. 135, ал. 1 и 3 от Изборния кодекс Централната избирателна комисия

**Р Е Ш И:**

Регистрира партия „БЪЛГАРСКА СОЦИАЛДЕМОКРАТИЧЕСКА ПАРТИЯ“ за участие в изборите за общински съветници и за кметове на 29 октомври 2023 г.

Наименованието на партията в бюлетината е: БЪЛГАРСКА СОЦИАЛДЕМОКРАТИЧЕСКА ПАРТИЯ

Решението подлежи на обжалване пред Върховния административен съд чрез Централната избирателна комисия в тридневен срок от обявяването му.

Зам.-председател: Росица Матева

Секретар: Севинч Солакова

ЦТ/ЛТ